Subject: Viljandi mnt 4 kinnistule üksikelamu püstitamise projekteerimistingimuste eelnõu avalik väljapanek
From: Alice Laanemägi <[email-masked]>
To: <Undisclosed recipients:>
Date: Thu, 20 Nov 2025 10:55:56 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Nõmme Linnaosa Valitsus avalikustab Viljandi mnt 4 kinnistule üksikelamu
püstitamise projekteerimistingimuste eelnõu koos illustreeriva materjaliga
(hoone eskiis).

Nõmme linnaosa üldplaneeringu kohaselt asub Viljandi mnt 4 kinnistu
väikeelamute juhtotstarbega alal, kuhu võib kavandada väikeelamuid (kuni 6
korterit) ning lähipiirkonda teenindavaid vaba aja veetmise võimalusi
pakkuvaid, kaubandus-, teenindus- ja lastehoiuettevõtteid ja -asutusi,
mängu- ja spordiväljakuid jms.

Projekteerimistingimuste eesmärk on määrata tingimused Viljandi mnt 4
kinnistule üksikelamu püstitamiseks.

Projekteerimistingimuste väljastamise eelduseks on, et kinnistul asuv
olemasolev üksikelamu ehitatakse ümber Nõmme linnaosa üldplaneeringus
abihoonele kehtestatud nõuetele vastavaks ning ehitisregistrisse kandmata
abihoone lammutatakse.

Uus hoone võib olla kavandatud lammutatud abihoone asukohta, jäädes
Kalmistu teest vähemalt 5 m kaugusele. Nõmme linnaosa üldplaneeringu
kohaselt peab põhihoone paiknema naaberkinnistu piirist üldjuhul enam kui
6 m kaugusel. Ehitise kaugused naaberkinnistutest peavad vastama
tuleohutus- ja insolatsiooninõuetele ning tagama naabrusõiguste järgimise.

Nõmme linnaosa üldplaneeringu ja piirkonna analüüsi alusel võib määrata
Viljandi mnt 4 üksikelamule ehitisealuseks pinnaks kuni 175 m² ja
kõrguseks kuni 7,5 m. Kinnistu suurim lubatud hoonetealune pind kokku võib
olla kuni 285 m², lähtudes Nõmme linnaosa üldplaneeringust.

Kohaliku omavalitsuse üksus võib planeerimisseaduse § 125 lõike 5 alusel
lubada detailplaneeringu koostamise kohustuse korral detailplaneeringut
koostamata püstitada või laiendada projekteerimistingimuste alusel
olemasoleva hoonestuse vahele jäävale kinnisasjale ühe hoone ja seda
teenindavad rajatised, kui:

1.	ehitis sobitub mahuliselt ja otstarbelt piirkonna väljakujunenud
keskkonda, arvestades sealhulgas piirkonna hoonestuslaadi;
2.	üldplaneeringus on määratud vastava ala üldised kasutus- ja
ehitustingimused, sealhulgas projekteerimistingimuste aluseks olevad
tingimused, ning ehitise püstitamine või laiendamine ei ole vastuolus ka
üldplaneeringus määratud muude tingimustega.

Projekteerimistingimuste taotluse ja selle lisamaterjalide avalik
väljapanek toimub 4. detsembrist kuni 19. detsembrini 2025 Nõmme Linnaosa
Valitsuse ruumides, Valdeku tn 13, I korruse fuajees, küsida infoletist.

Projekteerimistingimuste taotluse nr 2511002/14176 ja selle
lisamaterjalidega ja Tallinna Linnaplaneerimise Ameti koostatud
projekteerimistingimuste eelnõuga on võimalik tutvuda veebiaadressil:

 <https://veeb.tallinnlv.ee/pilv/index.php/s/4w4Oe6sX1u46Wu2>
https://veeb.tallinnlv.ee/pilv/index.php/s/4w4Oe6sX1u46Wu2

1.	Huvitatud isikul ja isikul, kelle õigusi võib avatud menetluse
korras antav õigusakt puudutada, on õigus esitada menetlust läbiviivale
haldusorganile eelnõu või taotluse kohta ettepanekuid ja vastuväiteid.
Ettepanekute ja vastuväidete esitamise tähtajaks on avaliku väljapaneku
lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid
või vastuväiteid ei esitata, soovib haldusorgan asja arutada ilma avalikku
istungit läbi viimata.

Menetlusosaline loetakse asja arutamisest avalikul istungil loobunuks, kui
haldusorgan on väljapaneku alguses või menetlusest teatamisel teinud
ettepaneku asja arutamiseks ilma avalikku istungit läbi viimata ja
menetlusosaline ei ole ettepanekute ja vastuväidete esitamise tähtajaks
esitanud selle suhtes vastuväiteid (alus haldusmenetluse seaduse § 50
lõige 3).

Info tel 645 7300. Ettepanekud ja vastuväited palume esitada e-posti
aadressil: [email-masked] <mailto:[email-masked]> .

Parimate soovidega,

Alice Laanemägi

Nõmme arhitekt

Volitatud arhitekt 7

Linnamajanduse osakond

Tel +372 6457300